Չինաստանի աննախադեպ հզորացումն ասելիք է դարձել: Քաղաքագետները, տնտեսագետները, միջազգային հարաբերությունների մասնագետները քննարկում են, վերլուծություններ հրապարակում, փորձում են ներթափանցել երևույթի խորքերը, տարբեր երկրների քաղաքական գործիչներ էլ ձգտում են այդ ամենից սովորել և իրենց երկրներում նույնպես նման հրաշքներն իրականություն դարձնել: Այն ծրագիրը, որը Չինաստանն իրագործել է 2014-2016թթ., իսկական դասագրքային օրինակ է նման երկրների, իհարկե՝ նաև մեզ համար: